CELEX: 62011CN0496
Language: ro
Date: 2011-09-26 00:00:00
Title: Cauza C-496/11: Cerere de pronunțare a unei hotărâri preliminare introdusă de Tribunal Central Administrativo Sul (Portugalia) la 26 septembrie 2011 — Portugal Telecom SGPS, SA/Fazenda Pública

10.12.2011   
            
            
               RO
            
            
               Jurnalul Oficial al Uniunii Europene
            
            
               C 362/13
            
         Cerere de pronunțare a unei hotărâri preliminare introdusă de Tribunal Central Administrativo Sul (Portugalia) la 26 septembrie 2011 — Portugal Telecom SGPS, SA/Fazenda Pública
   (Cauza C-496/11)
   2011/C 362/19
   Limba de procedură: portugheza
   
      Instanța de trimitere
   
   Tribunal Central Administrativo Sul
   
      Părțile din acțiunea principală
   
   
      Reclamantă: Portugal Telecom SGPS, SA
   
      Pârâtă: Fazenda Pública
   
      Intervenient: Ministério Público
   
      Întrebările preliminare
   
   
               1.
            
            
               Interpretarea corectă a articolului 17 alineatul (2) din Directiva 77/388/CEE a Consiliului din 17 mai 1977 (1), A șasea directivă privind TVA, exclude posibilitatea Administrației Financiare portugheze de a obliga societatea reclamantă — o SGPS [Sociedade Gestora de Participações Sociais] — să utilizeze metoda pro ratei de deducere pentru totalitatea TVA-ului pentru inputs, întemeindu-se pe faptul că obiectul social principal al societății respective este administrarea participațiilor aparținând altor societăți, chiar și în cazul în care astfel de inputs (servicii achiziționate) prezintă o legătură directă, imediată și neechivocă cu operațiunile taxabile — prestări de servicii — care sunt realizate ulterior în domeniul unei activități complementare de prestare de servicii tehnice de gestiune, permisă din punct de vedere legal?
            
         
               2.
            
            
               O entitate care are calitatea de SGPS [Sociedade Gestora de Participações Sociais] și este supusă TVA-ului pentru achiziția de bunuri și servicii care, ulterior, sunt transmise în totalitate societăților în care deține participații, cu plata TVA-ului, atunci când entitatea respectivă armonizează activitatea principală desfășurată — administrarea participațiilor — cu o activitate secundară — prestarea de servicii tehnice de administrare și de gestiune — poate deduce întreaga taxă aferentă intrărilor pentru achizițiile menționate prin aplicarea metodei deducerii pe baza utilizării reale prevăzută la articolul 17 alineatul (2) din A șasea directivă?
            
         
      (1)  A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1).